钦定古今图书集成/明伦汇编/氏族典/第193卷 > 姚临
## 钦定古今图书集成/明伦汇编/氏族典/第193卷 > 姚临

按《万姓统谱》：临字大临，宜兴人，宋姚訔三世孙也。明
敏好学，熟经史，善吟咏。至正壬辰，宜兴被兵，临挈老
稚将入太湖，贼迫之前，途窒不可越。其妻金氏度不
能免，与临诀曰：“汝有老父，宜善保之，勿坠宗祀，我誓
抱幼女沉于水。”临得免难。洪武初，征为莱州府同知，
后转保定知府，卒于官。